Source: http://www.terezvaros.hu/index.php?section=modules/news/news.php&tag=b%C3%ADr%C3%B3s%C3%A1g
Timestamp: 2018-06-20 01:40:53+00:00

Document:
2018. június 20. | Rafael
Fürst Rolls Royce-szal érkezett a bíróságra
Április 25-én újabb igazságügyi ingatlanszakértő meghallgatásával folytatódott az Andrássy út 47. áron aluli eladása miatt még 2011 decemberében indult büntetőper. Mivel a kirendelt szakértők nem tudták vagy nem voltak hajlandók megmondani, mennyi lett volna a palota reális eladási ára, ez a tárgyalás sem vitte a bíróságot közelebb a megoldáshoz. Az értékbecslőket ezért egyelőre békén hagyják, a következő alkalommal egy most nyilvánosságra hozott rejtélyes vételi ajánlat kapcsán hallgatják meg Lászay János egykori független terézvárosi képviselőt.
Cimkék: Andrássy 47 | büntetőper | Bundula Csaba | bíróság
Eltitkolt vételi ajánlat került elő
Egy eddig ismeretlen, az Andrássy út 47. szám alatti palota megvásárlására tett 170 milllió forintos vételi ajánlat jutott a Magyar Hírlap birtokába, amely – a lap szerint – alapjaiban érintheti a szocialista és szabad demokrata képviselőkkel szemben folytatott büntetőeljárást.
Cimkék: Andrássy 47 | bíróság | büntetőper | Magyar Hírlap
Három év börtön a Fradi-pólóedzőnek
Három év letöltendő börtön és kilencmillió forint pénzbüntetés vár a 18 millió forint kenőpénz átvételekor tetten ért Juhász Károlyra – áll a Fővárosi Ítélőtábla február 28-i döntésében. A másodfokú bíróság súlyosbította a törvényszék tavaly januári ítéletét és nem bűnsegédként, hanem tettesként ítélte el a vállalkozót.
Cimkék: vesztegetés | bíróság
Andrássy 47: Időt húz a bíróság
A tárgyalás megismétlésével folytatódott az Andrássy út 47. szám alatti palota áron aluli eladása miatt 2011 decemberében indított büntetőper február 4-én a Fővárosi Törvényszéken. Mivel áprilisig több tucat egyéb terézvárosi ingatlan ügyében – szintén hűtlen kezelés miatt – folyik a pótnyomozás, a bírónő megvárná, hogy lesz-e újabb vádemelés, és azt követően összevontan tárgyalná a cselekménysorozatot.
Cimkék: Andrássy 47 | büntetőper | bíróság
Kerékbilincsügy: elítélték Hatvanit is
Két év szabadságvesztésre ítélte vesztegetés és hivatali visszaélés miatt a Fővárosi Törvényszék csütörtökön Farkas Kálmánt. A terézvárosi közterület-felügyelet egykori vezetője mellett a bíróság első fokon bűnösnek találta VI. kerület volt MSZP-s alpolgármesterét, Hatvani Csabát és Terézváros korábbi jegyzőjét is. Őket a törvényszék pénzbüntetés megfizetésére kötelezte.
Cimkék: kerékbilincs | hatvani csaba | bíróság
Buza: egy ügyvéd, két eset
Összeférhetetlenség, vesztegetési kísérlet, heves szóváltások – az Andrássy út 47. szám alatti épület eladása miatt indított és eddig már-már papírforma szerint zajló büntetőper tizedik tárgyalási napján alaposan felborzolta Verók István és 13 vádlott-társa, illetve az ügyvédeik kedélyét Bundula Csaba, akit tanúként hallgatott meg a bíróság az ügyben. A jelenlegi alpolgármester mellett április 4-én Wertán Zsolt Zoltán és a titokzatos dr. M. M. volt ellenzéki képviselők tanúskodtak még.
Cimkék: Andrássy 47. | bíróság | büntetőper
Több ajánlat is érkezett az Andrássy út 47.-re a tanúk szerint
Több vételi ajánlat is érkezett az Andrássy út. 47. szám alatti épületre – állították egybehangzóan a beidézett tanúk az ingatlan elidegenítése miatt indított büntetőper kilencedik tárgyalási napján. Április 2-án dr. Zettner-Kovács Krisztián, Gyenge Zsolt és Baranyai Zsolt egykori ellenzéki önkormányzati képviselőket hallgatta meg a bíróság.
Andrássy 47.: mindenki másképp emlékszik
Dr. Deák Erzsébet, Terézváros egykori jegyzője, dr. Hózsa István, a polgármesteri hivatal jogi osztályának vezetője, valamint dr. Bicsak Ágnes volt MDF-es önkormányzati képviselő meghallgatásával folytatódott március 28-án az Andrássy út 47. szám alatti épület eladása miatt indított büntetőper. Míg a hivatal korábbi jegyzőjének csak halvány emlékképei voltak arról, miként értékesítették 2004-ben a szóban forgó épületet, addig az egykori ellenzéki képviselőnek sikerült kellemetlen perceket okoznia a vádlottaknak.
Foghíjas tanúvallomások
A négy beidézett tanúból mindössze kettő jelent meg március 26-án az Andrássy út 47. szám alatti épület eladása miatt indított büntetőper hetedik tárgyalási napján. A két tanúnak, Korompay Zoltánnénak és Szemethy Antalnénak – akik a szóban forgó ingatlanértékesítés idején és azóta is a terézvárosi polgármesteri hivatal lakás- és helyiséggazdálkodási osztályán dolgoznak – már csak halvány emlékképei voltak arról, hogy mi is történt 2004-ben.

References: bíróság

 bíróság 
 bíróság 
 bíróság

 bíróság

 bíróság

 bíróság 
 bíróság

 bíróság 
 bíróság